Case ID: 1095505
Sentence 12: İnzibati orqan tərəfindən, yəni hazırki cavabdeh tərəfindən qəbul edilən əmrlər inzibati akt sayıldığından, həmin aktların etibarsızlığı ilə bağlı yaranmış məsələ “İnzibati icraat haqqında” Qanununun normaları ilə tənzimlənir.“İnzibati icraat haqqında” Qanunun 65.1-ci maddəsinə əsasən, hansı inzibati orqan tərəfindən qəbul edildiyi məlum olmayan yazılı inzibati akt; müvafiq səlahiyyəti olmayan inzibati orqan tərəfindən qəbul edilmiş inzibati akt; qanunvericiliyə əsasən yalnız müəyyən rəsmi sənəd (rəsmi sənədin təqdim edilməsi) formasında qəbul edilə bilən, lakin həmin tələbə cavab verməyən inzibati akt; maraqlı şəxsdən inzibati və ya cinayət məsuliyyətinə səbəb ola bilən hərəkətlər etməyi tələb edən inzibati akt; faktiki səbəblər üzündən icrası mümkün olmayan inzibati akt; kimə ünvanlandığı aydın olmayan inzibati aktlar etibarsız sayılır.